Israel het in ’n internasionale humanitêre operasie onder leiding van die Verenigde Nasies gehelp om 422 Siriërs, onder wie lede van die Wit Helms, ’n reddingsgroep, na Jordanië te ontruim, berig CNN.
“Dit was ’n nag van die redding van die redders,” het ’n persoon na aan die operasie aan die Amerikaanse radiostasie NPR gesê.
Die Wit Helms is ’n burgerlike groep in Sirië wat deur Amerika, Brittanje en ander lande ondersteun word om slagoffers in die oorloggeteisterde gebiede in Sirië te help en in veiligheid te bring.